Aproape 100.000 de nurci vor fi sacrificate în Spania după ce 87% din ele au fost testate pozitiv cu Covid-19.
Aproape 100.000 de nurci de la o fermă din nord-estul Spaniei urmează să fie sacrificate. Decizia a fost luată după ce multe dintre ele au fost infectate cu coronavirus. Șapte angajaţi şi 87% dintre nurci au avut rezultate pozitive la testul pentru Covid-19. În Olanda, zeci de mii de nurci au fost sacrificate de la începutul pandemiei după ce au fost obţinute rezultate pozitive în 20 de ferme.
Focarul din comunitatea Aragon a fost descoperit după ce soția unui angajat al fermei de nurcă – din Puebla de Valverde – s-a infectat cu noul coronavirus în luna mai, scrie BBC.De atunci, soțul ei și alți șase
muncitori ai fermei au fost testați pozitiv. Ulterior, s-a decis ca nurcile să
fie izolate și monitorizate atent. Între timp, oficialii au efectuat o serie de
teste pe animale, iar pe 13 iulie, au obţinut rezultatele care arată că 87%
dintre nurci erau infectate, iar autoritățile au decis să fie sacrificate 92.700
de nurci, animale crescute pentru blana lor.Ferma,
situată într-un sat la 200 de kilometri de Madrid și singura de nurcă din
Aragon, va primi o compensație financiară.Deși oficialii bănuiesc că virusul a fost transmis nurcilor de către un muncitor, Joaquin Olona, ​​ministrul agriculturii din Aragon, spune că nu există deocamdată informaţii dacă "transmisia este posibilă de la animale la oameni şi invers“.